ચકચારભર્યા આ કિસ્સાની પ્રાપ્ત વિગતો મુજબ, શહેરનાં બાપુનગર વિસ્તારનાં ગરીબનગર ચાર રસ્તા પાસે રહેતી એક ર૬ વર્ષીય પરિણીત મહિલાએ પાડોશમાં રહેતા એક ૪૦ વર્ષનાં યુવક વિરુદ્ધમાં ફરિયાદ નોંધાવી હતી. ફરિયાદમાં કરેલા આક્ષેપ પ્રમાણે મહિલા તેના બે પુત્રને લઇ રખિયાલ શાકમાર્કેટમાં શાકભાજી ખરીદવા માટે ગઇ હતી તે સમયે હમીદ હીકમ નામનો યુવક તેના ઘરે આવ્યો હતો. હમીદે મહિલાનાં ઘરમાં ઘૂસીને દરવાજો બંધ કરી દીધો હતો અને મહિલાની સાત વર્ષની પુત્રી સાથે અડપલાં કર્યાં હતાં. સમાજમાં બદનામી ના થાય તે ડરથી મહિલા અને તેના પતિએ પોલીસ સ્ટેશનમાં ફરિયાદ કરી નહીં, પરંતુ ગઇકાલે હમીદ મહિલાનાં ઘરની આસપાસ આંટાફેરા કરતો હતો ત્યારે ભોગ બનનાર બાળકીએ તેને જોઇને બૂમાબૂમ કરી મૂકી હતી અને નાસી ગઇ હતી. આખરે બાળકીનાં ડરને જોતા હમીદ વિરુદ્ધની ફરીયાદ નોંધાવવામાં આવી છે.